એક વખત આફ્રિકન અમેરિકનોને ફેડરલના શાસન તરફથી સુરક્ષાની અને મતાધિકારની ખાતરી મળી ગઈ તો ક્લાને તેનું ધ્યાન અદાલતના હુકમોનો વિરોધ કરવા તરફ કેન્દ્રિત કર્યું. વર્ણભેદ વિનાની શાળાની બસો, હકારાત્મક પગલાં અને સ્થળાંતરને વધારે ખુલ્લું બનાવવું વગેરેને નિશાન બનાવાયાં. જેમ કે 1971માં પોન્ટિયાક મિશિગન ખાતે ક્લાનના સભ્યોએ શાળાઓની 10 બસોનો નાશ કર્યો. 1974 દરમિયાન શાળાની બસો ઉપર થયેલા હુમલા સમયે દક્ષિણ બોસ્ટનમાં ક્લાન્સન સભ્ય ડેવિડ ડ્યૂક સક્રિય હતો. ડ્યુક એ 1974ની સાલથી કુ ક્લ્ક્સ ક્લાનના નાઇટ્સનો નેતા હતો. તેણે 1978માં ક્લાનમાંથી રાજીનામું આપ્યું હતું.

તારીખ 3જી નવેમ્બર 1979ના રોજ ઉત્તર કેરોલિનાના ગ્રાન્સબોરો ખાતે ગ્રીન્સબોરો મસાકર નજરે પડ્યા જેમાં કુ ક્લ્ક્સ ક્લાન અને અમેરિકન નાઝી પાર્ટી દ્વારા દેખાવો અને વિરોધ કરી રહેલા પાંચ કૂચ યાત્રીઓને મોતને ઘાટ ફતારી દેવામાં આવ્યા. તેમાં ક્લાનનો કે નિયો-નાઝી ઈજાગ્રસ્ત કે મૃત્યુ પામ્યો નહોતો. કોમ્યુનિસ્ટ વર્કર્સ પાર્ટી દ્વારા કરવામાં આવેલો આ મરણિયો પ્રયાસ હતો. આ પ્રયાસ ઔદ્યોગિક કામદારોને સુવ્યવસ્થિત બનાવવા માટે કરવામાં આવ્યો હતો. કારણ કે આ વિસ્તારમાં કાળાઓની સંખ્યા વધારે માત્રામાં હતી.

વર્ષ 1979માં જેરી થોમ્પસન નામના એક પત્રકારે ક્લાન્સને બેનકાબ કર્યું. તેણે પોતાના અહેવાલમાં નોંધ્યું હતું કે એફબીઆઇનો કોઇન્ટેલપ્રોના પ્રયાસો ખૂબ જ સફળ રહ્યા હતા. હરીફ ક્લાનના લોકો એકબીજાના નેતાઓ ઉપર એફબીઆઇના બાતમીદાર હોવાના આક્ષેપો અને આરોપો કરતા. કુ ક્લ્ક્સ ક્લાનના નાઇટ્સે ઇનવિઝિબલ એમ્પાયરના બિલ વિલ્કિન્સન એફબીઆઇ માટે કામ કરતો હોવાનો ઘટસ્ફોટ કર્યો હતો. થોમ્પસનના ટૂંકા સભ્યપદ બાદ તેની ટ્રક જે જગ્યા ઉપરથી પસાર થઈ રહી હતી ત્યારે તે કાળા બાળકોની સામે આનંદથી હસ્યો હતો તે દરમિયાન તેની ટ્રક ઉપર હુમલો કરવામાં આવ્યો હતો. એક વખત ક્લાનની કૂચ ચાલી રહી હતી તેની બાજુમાં જ કાળા સૈનિકોની છાવણી હોવાથી તેમણે ક્લાનના લોકોને મહેણાં માર્યા હતા જેના કારણે તે કૂચ રમખાણોમાં પરિવર્તિત થઈ હતી. ક્લાન દ્વારા કરવામાં આવતી કૂચનો ઘણી વખત વિરોધ કરવામાં આવતો અને કેટલીક વખત તેમાં હિંસા પણ તતી.

વર્ષ 1980માં કુ ક્લ્ક્સ ક્લાનના ત્રણ સભ્યોએ વિયોલા એલિસન, લેલા ઇવાન્સ, ઓપાલ જેક્સન અને કેથરિન જ્હોન્સન નામની ચાર કાળી મહિલાઓને ટેનિસીના ચત્તાનુગા ગોળી મારી હતી આ ગોળીબાર દિક્ષા કૂચ વખતે કરવામાં આવી હતી. (પાંચમી મહિલા ફેની ક્રૂનિસીને આ ઘટના દરમિયાન ઉડી રહેલા કાચોને કારણે ઈજા થવા પામી હતી. પાંચમાંથી એક પણનું મૃત્યુ થયું નહોતું ક્લાનના ત્રણ સભ્યો વિરુદ્ધ ખૂનના પ્રયાસનો ગુનો દાખલ કરવામાં આવ્યો. જે પૈકીના બે બિલ ચર્ચ અને લેરી પેઇનને ગોરા ન્યાયધિશો દ્વારા નિર્દોષ જાહેર કરવામાં આવ્યા હતા. જ્યારે તે પૈકીના ત્રીજા માર્શલ થ્રેશને આ જ ન્યાયધિશો દ્વારા ઓછા ગુના માટે નવ માસની જેલની સજા કરવામાં આવી હતી. તેને ત્રણ માસ બાદ મુક્ત કરવામાં આવ્યો. વર્ષ 1982માં ન્યાયધિશોએ પાંચ મહિલાઓને નાગરિક અધિકાર ખટલામાં 5,35,000 ડોલરનું વળતર આપ્યું.

1981માં માઇકલ ડોનાલ્ડને એલાબામા ખાતે ફાંસીએ લટકાવવામાં આવ્યો ત્યારે તેનાં મૃત્યુની તપાસ એફબીઆઇ દ્વારા કરવામાં આવી હતી. આ ઘટનામાં ભૂમિકા ભજવવા બદલ ક્લાન્સના બે સ્થાનિક સભ્યોને દોષિત ઠેરવવામાં આવ્યા જેમાં હેનરી હેયઝનો પણ સમાવેશ થતો હતો કે જેને મોતની સઝા ફરમાવવામાં આવી હતી. સાઉથર્ન પોવર્ટી લો સેન્ટરના મોરિસ ડીસ અને જોસેફ જે લેવિન નામના એટર્નીના ટેકાથી ડોનાલ્ડની મા બેનુલાહ માએ ડોનાલ્ડે એલાબામાની કોર્ટમાં કુ ક્લ્ક્સ ક્લાન વિરુદ્ધ કેસ દાખલ કર્યો. યુનાઇટેડ ક્લાન્સ ઓફ અમેરિકા વિરુદ્ધનો તેનો મુકદમો ફેબ્રુઆરી 1987માં ચલાવવામાં આવ્યો. તમામ ગોરા ન્યાધિશોને જાણ થઈ કે ડોનાલ્ડને ફાંસી આપી દેવા પાછળ ક્લાન જવાબદાર છે. તેમણે ક્લાનને વળતર પેટે 70 લાખ ડોલર ચૂકવવાનો હુકમ કર્યો. રકમની ભરપાઈ કરવા માટે ક્લાને પોતાના ટસ્કાલૂસા ખાતે આવેલા મુખ્યમથકનાં મકાન સહિતની તમામ અસ્ક્યામતો વેચી નાખી.

લાંબી દલીલ બાજીઓને અંતે તારીખ 6 જૂન, 1997ના રોજ હેયઝને ડોનાલ્ડનાં મૃત્યુ બદલ ફાંસીની સજા આપવામાં આવી. વર્ષ 1913 બાદ એલાબામામાં આ પ્રથમ એવી ઘટના હતી કે જેમાં કોઈ ગોરા માણસને ફાંસીની સજા ફટકારવામાં આવી હોય. પત્રકાર થોમ્પસનનો એવો દાવો હતો કે તેણે ક્લાનને બેનકાબ કર્યું છે તેણે જણાવ્યું હતું કે ક્લાનના નેતાઓને કદાચ ધરપકડની ગંભીરતા ભલે ન જણાતી હોય પરંતુ સાઉથર્ન પોવર્ટી લો સેન્ટર દ્વારા તેમના ઉપર મોટી સંખ્યામાં કેસો થવાની ભીતિ સેવાઈ રહી છે જે અંતર્ગત તેમણે લાખો ડોલરમાં નુકસાન ભરપાઈ કરવું પડશે. ક્લાન્સે આફ્રિકી અમેરિકી જૂથ ઉપર ગોળીબાર કર્યો ત્યારબાદ આ કેસ દાખલ કરવામાં આવ્યો હતો. ક્લાને કેસો સામે લડવા માટે નાણાં એકત્રિત કરવાના હેતુથી પ્રવૃત્તિમાં કાપ મૂક્યો. ક્લાને પણ મુકદમાને એક સાધન તરીકે ઉપયોગમાં લેવાનું શરૂ કર્યું હતું. થોમ્પસનનાં પુસ્તકો ન છપાય તે માટે તેઓ બદનક્ષી અંગેનો દાવો કરતા. 

હાલની તારીખે કુ ક્લ્ક્સ ક્લાન એક સંગઠન નથી. સમગ્ર યુએસમાં તેની નાની સ્વતંત્ર શાખાઓ ફેલાયેલી છે. સ્વતંત્ર શાખાઓને કારણે કેકેકે (KKK) જૂથ વધુ ફેલાયું તેથી સંશોધનકારો માટે તેનો ચોક્કસ આંકડો મેળવવો મુશ્કેલ બની ગયું. તાજેતરનાં વર્ષોમાં કેકેકે (KKK)ના સભ્યોએ ભરતી કરવાની શરૂ કરી છે. પરંતુ સંગઠનનો વિકાસ ધીમી ગતિએ આગળ વધી રહ્યો છે. હાલ કુલ 179 શાખાઓમાં તેમના સભ્યોની સંખ્યા 5,000થી 8,000ની માનવામાં આવે છે. હાલમાં તેમની લડતના મુદ્દાઓ લોકોની ગેરકાયદેસર સ્થળાંતર અંગેની અસ્વસ્થતા, શહેરી ગુનાઓ અને સમલૈંગિક લગ્નો છે.

હાલમાં ફેડરલમાં સત્તા ઉપર બિરાજમાન હોય તેવો ક્લાનનો એક માત્ર ભૂતપૂર્વ સભ્ય છે અને તે છે પશ્ચિમ વર્જિનિયાનો ડેમોક્રેટિક સેનેટર રોબર્ટ બાયર્ડ તેણે જણાવ્યું હતું કે તે 24 વર્ષની ઉંમરથી ક્લાન સાથે આજથી પચાસ વર્ષો પહેલા જોડાયેલો હતો અને આ અંગે મને ખૂબ જ ખેદ છે. બાયર્ડ 1940માં ક્લાન સાથે જોડાયો હતો અને તેણે પશ્ચિમ વર્જિનિયા કાતે આવેલાં તેના નાનાં શહેરમાંથી તેના 150 મિત્રો તેમજ પરિચિતોને સભ્યો બનાવ્યા હતા. બાદમાં તેણે જણાવ્યું હતું કે તે એક વર્ષ સુધી ક્લાનનો સભ્ય રહ્યો હતો. પરંતુ સમકાલિન અખબારો તેણે તેના મિત્રોને ક્લાનઇગલ કહેવાની ભલામણ કરતા પત્રો 1946માં લખ્યા હતા તે અંગેના અહેવાલો છાપે છે. વર્ષ 2005માં જ્યારે અખબારમાં ઇતિહાસ છપાયો અને તેને તેનાં જીવન વિષે પૂછવામાં આવ્યું ત્યારે બાયર્ડે જણાવ્યું હતું કે હવે મને ખબર પડી કે હું ખોટો હતો. અમેરિકામાં પૂર્વગ્રહોને કોઈ સ્થાન નથી. આ અંગે મેં હજારો વખત માફી માગી છે અને હજી પણ માફી માગ્યા કરવામાં મને વાંધો નથી. જે વસ્તુ બની ચૂકી છે તેને હું ભંસી શકવાનો નથી."

કેટલાક મોટા કેકેકે (KKK) સંગઠનો કાર્યરત છે જેમાં નીચેનાનો સમાવેશ થાય છે:

સંખ્યાબંધ નાનાં જૂથો ક્લાન નામનો ઉપયોગ કરે છે. અંદાજિત સંખ્યા અનુસાર કેકેકે (KKK)ના બે તૃતિયાંશ ભાગના સભ્યો દક્ષિણમાં છે. જ્યારે બાકીના સભ્યો પ્રાથમિક રીતે નિમ્ન મધ્ય પશ્ચિમમાં સ્થાયી છે.

તારીખ 14મી નવેમ્બર 2008ના રોજ સાત મહિલાઓ અને સાત પુરુષોનાં બનેલા ન્યાય મંડળે દાવો કરનાર જ્હોન ગ્રુવરને 15 લાખ ડોલર નુકસાનીનાં વળતર પેટે અને 10 લાખ ડોલર શિક્ષાત્મક નુકસાનીના ળતર પેટે ચૂકવવાનો હુકમ કર્યો હતો. આ દાવો સાઉથર્ન પોવર્ટી લો સેન્ટર દ્વારા ઇમ્પિરિયલ ક્લાન્સ ઓફ અમેરિકા દ્વારા મૂકવામાં આવ્યો હતો. આ કેસમાં નોંધ લેવામાં આવી હતી કે આઇકેએના સભ્યોએ કેન્ટ્યુકી કાઉન્ટીના મેળામાં ગ્રુવરને ક્રૂરતા પૂર્વક માર્યો હતો. આ ઘટના વર્ષ 2006ની હતી અને ગ્રુવરની ઉંમર તે સમયે 16 વર્ષની હતી.

ઘણા ક્લાન જૂથોએ નિયો નાઝીઓ જેવા વર્ચસ્વ ધરાવતા જૂથો સાથે જોડાણ કરી દીધું છે. ગણા જૂથોએ "નાઝીવાદ"ની ગણી વસ્તુઓ અપનાવી લીધી છે. તેમનો બાહ્ય દેખાવ પણ નાઝીઓ જેવો લાગે છે.

આમ તો યુએસમાં ઘમા ક્લાન જૂથો સક્રિય છે પરંતુ હાલમાં સમાચાર માધ્યમોમાં અને અન્ય રીતે પ્રખ્યાત હોય તો તે છે "ધ" ક્લાન ફોર એક્પેડિયન્સી. ક્લાનના પ્રથમ સુધારાનો બચાવ કરવા માટે અને તેને વિવિધ પ્રકારની કાયદાકીય બાબતો માટે એસીએલયુ ટેકો આપે છે. આ સંસ્થા કેકેકે (KKK)ને રેલી કે યાત્રા કાઢવાથી માંડીને ચૂંટણીમાં તેના ઉમેદવારને લડાવા સુધીની તમામ બાબતો અંગે તેને કાયદાકીય ટેકો આપે છે.

સળગતો ક્રોસ
દ્વિતિય ક્લાન: 1915–1944
1970થી અત્યાર સુધી
લિયો ફ્રાન્ક